Марскі праспект (Санкт-Пецярбург)

Марскі праспект — праспект у Петраградскім раёне Санкт-Пецярбурга. Ідзе па Крастоўскім востраве ад праспекта Дынама да Рухінай вуліцы.

З 1849 года цяперашні Марскі праспект называўся Сярэдняй Вялікай алеяй, бо праходзіў па цэнтры вострава паміж сучаснымі Крастоўскім і Канстанцінаўскім праспектамі; да апошняга ад Марскога праспекта ішла вуліца Касая дарожка.

Алея выходзіла да мора, але ў 1889 годзе з яе вылучылася Батарэйная дарога.

У 200-годдзе Санкт-Пецярбурга Сярэднюю Вялікую алею перайменавалі ў Марскі праспект, нягледзячы на тое, што праспект не дасягаў мора і пераходзіў у Батарэйную дарогу.

З 1930-х гадоў і Батарэйная дарога перастала выходзіць да мора, бо ў яе заканчэнні пабудавалі стадыён.

 Літаратура 
 Санкт-Петербург. Петроград. Ленинград: Энциклопедический справочник / Ред. коллегия: Белова Л. Н., Булдаков Г. Н., Дегтярев А. Я. и др. — М.: научное издательство «Большая Российская Энциклопедия». 1992. — 687 с.; ил. ISBN 5-85270-037-1

Катэгорыя:Праспекты Санкт-Пецярбурга